Du kan gjøre en ekstra innbetaling til eget lån (gjelder ikke fastrentelån) ved å registrere en betaling til din lånekonto. Du finner kontonummeret under "Kontoer" når du er logget inn. Hvis du betaler inntil 4 virkedager før forfall av ordinært terminbeløp, vil betalingen gå til ekstra nedbetaling av avdrag på lånet. Neste terminbeløp vil gå som normalt. Betaler du i løpet av de siste 3 virkedagene før forfall av ordinært terminbeløp, oppfattes betalingen som å være det ordinære terminbeløpet (eller deler av det). Beløpet dekker da renter + omkostninger + avdrag, i nevnte rekkefølge.